Слухач радыё "Беларусь" Юрый Шульгевіч родам з Мінска, але зараз вучыцца і працуе ў нямецкім горадзе Манхайм: "Невядома, як складзецца лёс далей, але лічу свой вопыт вельмі карысным. Адукацыя на замежнай мове паказвае ўжо знаёмыя рэчы зусім з іншых бакоў. Менавіта гэта і падштурхнула мяне змяніць маё стаўленне да беларускай культуры, мовы, гісторыі і, уласна, да самой Беларусі - месца, дзе я нарадзіўся, і куды заўсёды цягне. У мяне з'явілася хобі - вывучэнне беларускай мовы. Жывучы не ў Беларусі, я стаў больш выразна разумець словы: "Каб любіць Беларусь нашу мілую, трэба ў розных краях пабываць".